Exqrch/javanese-Komodo-pixelgpt huggingface dataset:
Yèn dibandhingake karo burger biyasa, burger keju ngandhut kalori 20% kang luwih akèh, gajih 33% lan protéin 25% kang luwih akèh
Yèn migunakaké keju liyané uga bakal ngowahi kandhutan gizi hamburger, gumantung kandhutan nutrisi saben-saben keju
Burger vegetarian iku burger kang digawé kanggo wong-wong vegetarian
Daging kang ana ing burger vegetarian digawé saka janganan, kacang, susu, jamur, protéin kedelai, gluten saka glepung, endhog, utawa kombinasi
Burger vegetarian kadang-kadang dadi panganan vegan
Saiki burger vegetarian "tumuwuh" ing pirang-pirang restoran cepat saji ing Amérika Lor, nanging cacahé kang didol isih sithik sanadyan ing restoran kang padha
Burger tanpa daging akèh digawé déning Boca, Gardenburger, lan Morningstar Farms akèh didol ing supermarket Amérika Sarékat lan Kanada
Burger vegetarian pisanan digawé ing London nalika taun 1982 déning Gregory Sams, kanthi ngarani 'VegeBurger'
Gregory lan kangmase Craig wis nggawé restoran makanan alami ing Paddington wiwit taun 1960
Salah siji Hypermarket Carrefour ing Southampton ngadol burger vegetarian nganti tekan 2,000 suwéné telung minggu sawisé pisanan dodol.
Watu beku Watu Agniyan utawa watu Igneus (saka Basa Latin: "ignis", "geni") ya iku jinis watu kang ngenthos saka magmah kang wis adhem lan ngatos dadi watu, karo utawa tanpa ana prosès kristalisasi, yèn ing ngisor bumitala dadi watu intrusif (plutonik) lan ing dhuwur bumitala dadi watu ekstrusif vulkanik
Magmah iki bisa saka watu setengah cuwèr utawa watu kang ana ing mantol utawa kerèng bumi
Lumrahé, prosès lèlèh bisa saka prosès-prosès kaya déné: mundhaké temperatur, mudhuné dhesekan utawa anggitané malih
Luwih saka 700 tipe watu Agniyan wis pinaricéda, sebagèyan akèhé saka ngisor kerèng bumi
Miturut parah ahli, kaya ta Turner lan Verhoogen (1960), F
F Groun (1947), Takeda (1970), magmah tegesé drawan "silikat" kenthel sing panas kanthi alami, temperaturé dhuwur nganti antarané 1.500–2.500 C lan duwé sipat mobah (bisa obah) lan ana ing kerèng bumi pérangan ngisor
Sajeroning magmah iku isiné bahan kang larud, kang duwèni sipat molah-malih (banyu, CO2, "klorin", "florin", wesi, welirang, lsp.) kang bisa gawé mobahing magma karo bahan nirmolah-malih (dudu gas) kang gawé mineral kang bisa ditemoni ing watu Agniyan.
Spagèti Spagèti (basa Italia "spaghetti") yakuwi pasta bunder asli saka Italia kang wujudé dawa kaya biting
Spagèti kagawé saka semolina utawa glepung lan banyu
Spagèti garing saka Italia kagawé saka durum gandum semolina, nanging sajabane Italia, spagèti kagawé saka glepung
Spagèti paling tradhisional dawane 50 cm (20inci), nanging dawane dadi misuwur sasuwéné separo abad kang kapindho ing abad kaping 20 lan saiki spagèti sumadya ing dawané 25–30 cm (10-12 inci)
Jinisé spagèti ya iku spagèti keju, spagèti mrica, spagèti lenga lan bawang dienggo ing spagèti tomat, spagèti daging, lan spagèti kanthi saus liyané
Spagèti iku wujud jamak basa Italia kang duwé teges "benang", déné tembung "spaghetto" kang pérangan cilike tembung "Spago", tegesé "tipis"
Ing masakan Italia, spagèti disajekaké kanthi saos tomat, kadhang-kadhang uga nganggo jinis-jinis herbal (kaya ta oregano lan basil), lenga zaitun, daging, utawa janganan
Spagèti jinis liyané disajekaké kanthi migunakaké saus bolognese, alfredo lan carbonara
Kanggo nambahi rasa bisa ditambahi keju, kaya ta "Pecorino Romano", "Parmesan" lan keju "Asiago", kang asring ana
Kadhang-kadhang spagèti uga disajèkaké nganggo lombok
Rekor donya kanggo samangkuk spagèti gedhé dhéwé digawé ing sasi Maret 2009 lan dibaleni manèh ing sasi Maret 2010 ing restoran Garden Grove, Buca di Beppo
Ing sajabane Los Angeles bisa ngisi bèji kanthi punjul £ 13.780 (6.251 kg) pasta.
Jeok Jeok ya iku jinis panganan daging panggang (sejinis kebab) kas Koréa kang kang disunduki kaya sate
Sanajan padha karo jinis pangana kang dipanggang kaya ta bulgogi lan galbi, istilah jeok mung kanggo jinis daging kang dipanggang nganggo sundhuk sate, ora tergantung karo jinis daginge
Jeok ateges "panganan kang dipanggang ing dhuwur geni" lan disunduki nganggo sundukan
Cathetan kang wiwitan ngenani jeok ana ing dhokumèn Cina kuna kang nyebutake yèn ing dina istimewa, bangsawan Cina bakal disuguhi masakan jeok déning wong Koréa
Jeok disusun saka kethokan daging, jamur lan janganan kang ditusuk lan dipanggang ing dhuwur geni
Jeok biyasa dinikmati ing dina-dina kusus kaya ta acara perkawinan lan pista ulang taun kaping 60 (hwangap)
Variasi jeok ing antarané ya iku "sanjeok", "hwayangjeok", "nureunjeok", kang dibumbui banjur dipanggang lan tusukan.
Dorayaki Dorayaki (どらやき。銅鑼焼き、ドラ焼き, Dorayaki) ya iku panganan jajanan kang asalé saka nagara Jepang
Dorayaki kalebu ana ing golongan panganan tradhsional Jepang ("wagashi") kang wujudé bunder lan rada tembem, kasusun saka rong lembar jananan kang diraketake nganggo selé kacang abang
Dorayaki duwé tèkstur kang lembut lan mèh padha karo roti Jepang kang jenengé Kastela amarga adonan kang ana kandhutan maduné
Ing Indonésia, jajanan iki dikenal ana ing filem anime Doraemon
Ana ing filem iki, tokoh Doraemon duwé kasenengan mangan kue dorayaki
Dorayaki kang didol ana ing toko kue ing Indonesia rasané wis disalarasake karo selera lokal kaya dorayaki isi campuran coklat lan keju
Dorayaki uga dikenal ana ing Indonesia kanthi jeneng Obanyaki
Ana ing Jepang, Obanyaki kondhang kanthi jeneng Imagawayaki (今川焼き, Imagawayaki)
Obanyaki duwé wangun kang amèh padha karo dorayaki, nanging jajanan Obanyaki luwih kandel dibandingké karo Dorayaki
Obanyaki uga biyasa dipanggang ana ing ngarepe sing tuku déné Dorayaki wis dipanggang sadurungé didol ana ing bungkusan
Wiwitané, Dorayaki mung awujud salembar jajanan bunder kanthi pinggiran kang dilempit nganti duwé wangun pesagi
Ana ing pérangan tengah jajanan iki diwènèhi selé kacang kang dijenengi "azuki"
Nalika taun 1914, jajanan Dorayaki kang wujudé rong lembar kawanuhaké déning parusahan jajanan Usagiya kanthi nganggo adonan kang amèh padha karo adonan Kastela.
Taman Nasional Tanjung Puting Taman Nasional Tanjung Puting iku taman nasional kang ana ing provinsi Kalimantan Tengah, Indonésia
Taman nasional Tanjung Puting iku panggonan kang pisanan digunakaké dadi punjere "rehabilitasi" orangutan
Ana telung panggonan kang digunakaké dadi panggon "rehabilitasi" orang utan, ya iku Tanjung Harapan, Pondok Tanggui, lan Camp Leakey
TN Tanjung Puting ndisike awujud cagar alam lan suaka margasatwa kanthi amaba 305.000 ha kang dikukuhaké déning papréntahan Hindia Walanda nalika tanggal 13 Juni 1936
Banjur nalika tanggal 12 Mèi 1984 déning Mantri Kehutanan, Tanjung Puting dikukuhaké dadi Taman Nasional kang ambané 415.040 ha
Miturut géografis taman iki mapan ing 2°35'-3°20' LS lan 111°50'-112°15' BT, ana ing kacamatan Kumai ing Kotawaringin Kulon lan ing kacamatan Hanau sarta Seruyan Hilir, Kabupatèn Seruyan
Ana warna-warna kéwan kang endemik lan dijaga ing Taman Nasional Tanjung Puting, kaya ta orangutan ("Pongo satyrus"), bekantan ("Nasalis larvatus"), lutung abang ("Presbytis rubicunda rubida"), beruwang ("Helarctos malayanus euryspilus"), kancil ("Tragulus javanicus klossi"), macan dahan ("Neofelis nebulosa"), lan kucing alas ("Prionailurus bengalensis borneoensis").
Jeolpyeon Jeolpyeon (절편) ya iku jinis roti beras (tteok) kang asalé saka Koréa
Jeolpyeon digawé saka adonan glepung beras kang dikukus lan dicetak nganggo piranti cetakan
Roti iki duwé tekstur kang lengket, kenyal, lan ora ana isiné nanging dibumboni lenga wijen supaya ora lengket, supaya lumahé nglenga, lan nambahi rasa énak
Ing adonan jeolpyeon lumrahé ditambahi bahan akar tuwuhan surichwi banjur diwangun bunder-bunder kaya wujud rodha
Jeolpyeon uga diarani surichwitteok kang dipangan nalika riyaya Dano saben tanggal 5 wulan 5 tanggalan Koréa.
Jeotgal Jeotgal ya iku jinis panganan fermentasi kas Koréa kang digawé saka pirang-pirang jinis produk laut kaya ta iwak, kerang, lan urang
Jeotgal difermentasekake nganggo uyah mula rasané asin
Lingkungan ujung Koréa diubengi déning lautan kang dadi papan panggonan pertemuan arus panas lan atis mula cacah lan jinis produk laut warna-warna
Saliyané nyambut gawé minangka tani, wong Koréa uga dadi warigaluh nalika mangsa tandur durung dimulai
Sajarah jeotgal wis ana kawit jaman kraton Silla lan ing tèks sajarah tinulis yèn ratu kang ngawini sawijining wanita bakal mènèhi jeotgal marang maratuwane minangka bebungah
Ing jaman Dinasti Goryeo lan Joseon, produk jeotgal luwih akèh lan bervariasi tinimbang saiki lan lan dadi lawuh wigati ing méja mangan nalika iku
Jinis-jinis produk laut kang bisa digawé dadi jeotgal ya iku urang, teri, kerang, nus, croaker, pollack, urang cilik, gurita, conch, hairtail lan liya-liyané
Métodhe kanggo ngawétake uga warna-warna nanging lumrahé sawisé sesasi utawa luwih diawetake, jeotgal olih dipangan
Nalika dimakan, jeotgal diwènèhi bawang perai utawa bawang putih kanggp nambahi rasané
Kajaba iku uga bisa dipangan bareng kimchi atau janganan
Jeotgal kerep dadi bahan kang ditambahake ing godhogan (jjigae) lan sup (guk).
Bedugul Bedugul mujudaken salah satunggalipun obyèk wisata ing Bali, ingkang dumunung wonten ing pagunungan dhataran inggil ingkang éndah lan asri
Ing Bedugul para "wisatawan" saged mirsani sesawanganipun tlaga Beratan lan Pura Ulun Danu
Kekalihipun dumunung wonten ing dhusun Candhi Kuning, Kacamatan Baturiti, Tabanan
Tebihipun kirang langkung 70 kilomèter saking panggènan wisata Kutha utawi Papan anggegana internasional Ngurah Rai
Wangunan ingkang wonten ing kawasan wisata Bedugul punika kagolong yasan ingkang sampun dangu, nanging taksih resik lan asrep
Bedugul dumunung ing dhataran inggil ingkang asri lan tansah kaslimuti pedhut
Ing papan wisata punika, ugi saged dipunpirsani kaéndahan alam pagunungan lan Pura Ulun Danu ingkang mapan ing satengahing Tlaga Beratan ingkang resik
Pura Ulun Danu punika papan pamujan Sang Hyang Dewi Danu minangka dèwi ingkang paring kasuburan
Ing Bedugul wonten tiyang-tiyang ingkang nyadé asil kebon
Sanèsipun, ugi wonten kapal "boat" utawi prau ingkang saged dipunséwa déning pengunjung ingkang badhé mirsani tlaga Beratan
Ing saindhenging tlaga ugi wonten kios-kios alit ingkang nyadé olèh-olèh
Sasanèsipun Tlaga Beratan lan Pura Ulun Danu, ing sacaketipun Bedugul ugi wonten papan wisata Kebun Raya Bali
Papan wisata punika dumunung ing 2 Kilomèter saking Tlaga Beratan
Kebun punika dipunyasa ing tanggal 15 Juli 1959
Wiyaripun Kebun Raya punika 157,5 Ha
Kebun punika dumunung ing panggènan ingkang inggilipun 1250 ngantos 1450 mdpl.
Bèntèng Portugis Bèntèng Portugis ya iku salah satunggalipun objek wisata ingkang wonten ing [Désa Banyumas], [Kacamatan Keling], Kabupatèn Jepara, Jateng
Saking pusat kitha, tumuju ing objek saged dipuntempuh kanthi wekdal 30 menit lan jarakipun 45 kilomèter
Ingkang badhé tumuju ing Bèntèng Portugis ing pelampahipun wonten paningalan alas karèt lan jati ingkang taksih grumpul lan adem
Ugi paningalan Gunung Muria ingkang elok saged dipuntingali
Ing taun 1619, kutha Jayakarta utawi Sunda Kelapa dipunlebeti déning VOC Walanda, lan Imperialis Walanda
Sultan Agung, Raja Mataram sampun gadhah ancaman saking Walanda
Sultan Agung dadosaken angkatan perang kanggé pambebasan saking Walanda
Mataram kalah saking Walanda, Mataram lajeng damel prajanjen kaliyan Portugis kanggé bébas saking Walanda
Pasukan Portugis dipunpanggenaken ing Bèntèng ingkang kasebat Benteng Portugis punika
Nanging, Portugis sulaya kalih prajanjen, lan malah angkat kaki saking Benteng amargi kitha Malaka, kang dados kitha utamanipun Portugis ing Asia Kidul-wétan malah saged dipunrebut déning Walanda ing taun 1641
Sapanunggalipun Benteng Portugis wonten Pulo Mandalika, ingkang wonten ing kiwa-tengené Benteng Portugis
Manawi badhé tumuju Pulo Mandalika, saged ngginakaken prahu
Mandalika inggih punika pulo ingkang wonten wana, ing ngrika wonten griya panjaga pulo
Pasir pulo kang gadhah jinis warna putih, nanging paningalan Benteng Portugis saking Pulo Mandalika langkung asri lan éndah kanthi latar bukit-bukit.
Roman Polanski Roman Polanski ingkang dipuntepang dados Sutradara, panyerat, prodhuser filem punika sampun gadhah piala Oscar (Akademy Award)
Film The Pianist (2002) ingkang ngeteraken Roman dados sutradara ingkang saé piyambak ing Academy Award
Sapanunggalipun punika dados naminasi kanggé kategori "Best Picture"
2 filem China Town (1974) lan Tess (1980) namung ngeteraken Roman dados nominasi sutradara ingkang saé piyambak wonten Oscar
Ing taun 1978 Roman Polanski kénging ukuman amargi merkosa lare ingkang umuripun 13 taun lan Roman tumuju ing Éropah saperlu ngéndha saking ukuman
Sesampunipun Roman ngéndha saking Keadilan Amérika, hakim ing prakawis punika gadhah sumpah kanggé gadhah Roman ing wingking panggènan mendem
Sanajan hakim séda taun 1989, direktur tetep boten saged mlebet ing AS, yèn boten, piyambakipun badhé dipuncepeng
Ing taun 1969, Roman ing njawi kitha saperlu bisnis
Wekdal punika ugi, garwanipun, aktris Sharon Tate dipunsedakaken kanthi brutal déning anggota kulawarga sekte Charles Manson, sanajan Manson namung mrintahaken kepatèn kala wau, lan boten wonten sadangunipun kepatèn
Wekdal punika Sharon Tate nembé mbobot 8 wulan putra kang nomer satunggal
Roman ngendikan manawi penyesalan ingkang paling ageng ing gesangipun inggih punika boten wonten ing Cielo Drive, Beverly Hills, sarta Sharon Tate lan 4 tiyang sanèsipun dipunsedakaken kanthi brutal.
Jipsin Jipsin (짚신) ya iku jinis sandhal tradhisional Koréa kang digawé saka dami
Tembung "jipsin" uga kanggo ngarani sandhal tradhisional kang digawé saka kain lan rami
Jipsin iku sandhal sing kalebu ing jinis "yi" (이, 履) utawa jinis sandhal kang cendhak
Jenengé sandhal iki ana manéka warna gumantung saka bakal kang dianggo, kaya ta "samsin", "wanggolsin", "cheongol jisin", lan "budeulsin." Sandhal jipsin wis dianggo wong Koréa udakara kawit jaman Kraton Telu (37 SM - 668 M)
Ing pirang-pirang lukisan kuna, kerep digambaraké sawijining wong lelana kang lelungan nggantungaké sandhal daminé menyang gegeré
Ing mangsa Dinasti Joséon (1397-1910) akèh kawula nganggo jipsin minangka tatakan sikil saben dinané
Ing mangsa iku, kawula Koréa akèh kang nyambut gawé minangka tani, mula dami kanggo nggawé jipsin gampang tinemu
Adaté wong-wong mau gawé jipsin ing mangsa atis, nalika ora lunga tegal saperlu nandur
Ing panggawéné, pérangan tatakan dirajut luwih dhisik, banjur pinggirané
Jipsin digawé rada longgar lan nutupi pérangan driji tekan tengahing sikilé wong kang nganggo.
Yuki Kato Yuki Anggraini Kato utawa kang kondhang kanthi jeneng Yuki Kato (#ALIH)
Yuki Kato ya iku salah sijiné juru main sinétron kang asalé saka Indonésia
Yuki Kato dikenal lan misuwur jenengé sawisé dadi bintang ing sinétron kang irah-irahané "Primata Cantik""
Sinetron iki diprodhuksi déning Starvision
Ing sinétron iki, Yuki Kato main bareng karo kancané kang jenengé Irshadi Bagas lan Esa Sigit
Saliyané dadi juru main utama ing sinétron kang irah-irahané "Heart Series" lan "My Love", Yuki Kato uga main ing filem kang irah-irahané "Jodoh Arietta"
Ing sinétron iki Yuki Kato akting dadi adhiké Raffi Ahmad
Saliyané karo Raffi Ahmad, Yuki Kato uga akting karo Laudya Chintya Bella
Yuki Kato duwé hobi nyepeda lan maca buku
Saliyané duwé bakat akting, Yuki Kato uga duwé kaprigelan nyanyi
Yuki Kato tau dhuet ing tembang "OST My Heart" bareng karo Irshadi Bagas ing acara "My Heart By Request" kang dibabaraké ing salah siji stasiun tivi swasta ya iku SCTV
Nalika taun 2010 Yuki Kato dadi bintang ing sinétron "Arti Sahabat"
Ing serial televisi iki Yuki maragakake Ajeng lan duwé lawan main karo Steven William Umboh kang main dadi Yudha
Yuki Kato iku anak wadon kang sepisanan saka pasangan Takeshi Kato dan Twinawati
Takeshi Kato, iku salah sijiné Project Manager ing prusahaan gedhé ing Jepang lan saiki dhèwèké manggon ing Jepang
Yuki Anggraini Kato duwé adhi kang jenengé Reina Meisilia Kato lan Sakura Des Caesar Kato
Yuki manggon karo ibu lan adhiné ing Kota Wisata, Cibubur
Yuki Kato ya iku mantan murid SD Fajar Hidayah lan SMP Sekolah Pilar Indonesia
Saiki Yuki dadi murid ing SMA Bakti Mulya 400.
Acrasiomycota Acrasiomycota utawa jamur lendhir mawa sekat iki éwoning protista kang mèmper jamur
Ciriné jamur iki ya iku ana sekat ing awaké, ana kang duwé sél siji lan ana kang sélé akèh
Struktur awak vegetatifé ya iku wujudé kaya lendhir kang mau plasmodium lan duwé akèh inti
Plasmodium owahé amoeboid kanggo nggolet tangkéanan kang rupané bahan organik
Yén plasmodiumé wis diwasa bakal dadi sporangium kang cilik, duwé tangké lan akèh sporané
Spora kang wis mateng tukul dadi sél gamét kang ana flagélé
Reprodhuksi generatifé nganggo cara singami ya iku leburé gamét loro kang wujud lan ukurané padha
Kasilé ya iku zigot kang mengkoné bakal thukul gedhé
Nanging yèn ana ing kondhisi kang ora nguntungaké, plasmodium ing myxomicota bakal mandheg nggoné owah lan dadi tangké kang pucuké membentuk struktur réprodhuksi
Plasmodium ing acrasiomycota bakal dadi agrégat mbentuk kaya bekicot kang ora duwé thothok, yèn kondhisi lingkungané nguntungaké manèh, agrégat bakal mandheg lan gawé awak buah kang isiné spora réprodhuksi
Salah siji tuladha saka Acrasiomycota ya iku Dyctyostelium.
Cabang Biologi Biologi iku cawang Widya Alam kang kususé nyinau babagan makluk urip
Biologi ora bisa ngadeg dhéwékan nanging ana gayutané karo ngèlmu kawruh liyané
Biologi iku ngèlmu kawruh kang ngrembakané rikat, tandhané iku anané cabang-cabang biologi kang ‘’’merupakan’’’ pengembangan ngèlmu – ngèlmu terapan kanggo kagiyatan tartamtu
Jaringan (Biologi) Jaringan iku sakumpulan sèl kang duwé rupa lan fungsi padha
Jaringan ing kéwan iku ana: Jaringan ing Tuwuhan
Kloropita Kloropita (basa Inggris: Chlorophyta), utawa alga ijo iku éwoning protista mirib tuwuhan
Kloropita iku alga unisélulér lan multisélulér kang didhominasi déning klorofil saéngga warnané ijo
Ing ganggang ijo ana klorofil a, klorofil b, pigmén karotin lan xantofil
Jinis ganggang iki 90% urip ing banyu biyasa (sepa) lan 10 % ing laut dadi plankton, némpél ing watu utawa tuwuhan liya
Ganggang ijo dikelompokaké dadi: Hydrodiction sp
Koloniné iku wujudé kaya jala, akèh kang ditemukna ing banyu sepa, cara réprodhuksinéiku végetatif carané fragméntasi lan cara generatifé iku konjugasi
Kloroplasé wujudé spiral, urip ing banyu sepa
Cara réprodhuksi végetatifé iku nganggo cara konjugasi
Ulva uripé némpél ing watu
Cara réprodhuksi végetatifé iku nggawé zoospora lan cara generatifé iku isogami.
Esa Sigit Esa Septian Pramudha Sigit padatan diundang kanthi jeneng Esa Sigit (#ALIH)
Esa Sigit ya iku salah sijiné aktor Indonésia
Esa Sigit tau main ing filem kang irah-irahané "Dunia Mereka" nalika taun 2006
Saliyané iku, Esa Sigit uga tau main ing filem kang irah-irahané "Basahhh..." nalika taun 2008
Saliyané akting main filem, Esa Sigit uga main ing sinétron
Sinetron kang dibintangi Esa Sigit kaya ta sinétron "Arti Sahabat"
Sinetron iki kalebu sinétron kejar tayang
Esa Sigit iku pemeran tokoh Marco ing sinétron "Arti Sahabat" kang dibabaraké ing salah sijiné stasiun tivi swasta Indosiar
Saliyané main akting ing sinétron, Esa Sigit nduwéni Grup Band kang jenenge "The Potato Head"
Esa Sigit uga tau dadi bintang iklan kaya ta iklan prodhuk "Softener Soklin", "Hommy Ped", "Carvil", "Pop Ice", "Opps Fugu-Fugu", lan "Okky Bolo Drinks"
Acara kang dibintangi Esa Sigit ya iku "Sahabat Khatulistiwa"
Film kang tau dibintangi Esa Sigit.
Super Junior Super Junior (Koréa: 슈퍼주니어), utawa luwih misuwur SJ utawa SuJu (Super Junior) (Koréa: 슈주), yaiku salah sawijiné "boyband" kang asalé saka Seoul, Koréa Kidul
Cacahé anggota ana 13 ya iku Leeteuk, Heechul, Hangeng, Yesung, Kang-In, Shindong, Sungmin, Eunhyuk, Donghae, Siwon, Ryeowook, Kibum, lan Kyuhyun
Super Junior kalebu salah sawijiné "boyband" gedhé dhéwé ing donya
Album kang kaping pisan yaiku SuperJunior05 (TWINS), ingkang taun 2005
Nalika taun 2010, anggota kang "aktif" mung 10
4 liyané, yaiku Hangeng duwé masalah hukum karo SM Entertainment, kang njalari Hangeng metu saka Super Junior (saiki solo "karier" ing kancah panglipur Mandarin-POP)
Kang-In metu taun 2011
Heechul metu sakwetara wektu amarga "wajib militèr", lan Kibum amarga nutukaké kariré ing seni peran
Nanging, anggota liyané tasih nganggep manawa anggota liyané (Kangin, Kibum dan HanGeng) isih kulawarga Super Junior
Kawit pungkasané taun 1990-an, agen bakat Koréa lan label rékaman SM Entertainment nganakaké audhisi tahuan kanggo nemu bakat-bakat anyar kang bisa njangkepi suksèsé golongan pop H.O.T, S.E.S, lan Shinhwa, sing wis suksès déning tatarané SM, Soo-Man Lee, ing "pertengahan" 1990-an
Black Beat lan M.I.L.K minangka anggota golongan pisanan kang dirèkrut ing taun 2000 déning "SM's Starlight Casting System" ing Seoul
Taun 2001, "SM Entertainment" nganakaké "casting" audhisi ing luar nagari lan nemu Han Geng ing Beijing, Han Geng dipilih saka telungèwu wong ingkang "daftar"
tasih ing taun 2001, Yesung tinemu ing "Seoul's casting system" kalihan kancané, Shindong, Sungmin lan Donghae uga kapilih dadi "trainee" sawisé tampil ing kontès kang disponsori déning SM
Taun 2002, Kang-In lan Kim Heechul direkrut bareng Kibum, kang tinemu ing Los Angeles
Siwon di-"casting" taun 2003 lan Ryeowook taun 2004, kang pungkasan tinemu lumantar "Chinchin Youth Festival"
Taun 2005, Kyuhyun inggih kapilih
Ora suwé sawisé "boy band" TVXQ debut ing taun 2003, pawarta ngenani rencana Lee kang durung kadadéan ya iku nggawé "boy band" liyané, nyebar kanti rikat ing "Internet"
Wiwitané taun 2005, Lee ngonfirmasi pawarta lan micara manawa "boy band" kang cacahé rolas anggota bakal debut ing pungkasan taun 2003, lan "promosi" minangka "The Gateway of Stardom Asia." Lee mbiwara manawa anggota-anggota golongan iki dipilih amarga rata-rata anggotané wis pengalaman minangka aktor, MC, modhèl, lan host radhio sadurungé debut
Heechul lan Kibum pagawéyané saben dina dadi panglipur, lan anggota liyané wis tau tampil ing tv lan médhia
Sawetara wektu golongan iku duwé jeneng O.V.E.R, saka singkatan "Obey the Voice for Each Rhythm" ("Patuhilah Suara untuk Tiap Irama")
Nanging, sadurungé jeneng iku diresmèkaké, SM nyebut minangka Super Junior, sing asalé saka anggota sing isih nom yuswané nalika kaping pisan dadi SM trainee
Sawisé anggota-anggota mamèraké bakat sing béda antara siji lan liyané, perusahaan ngresmèkaké grup iku dadi Super Junior, génerasi kaping pisan saka Super Junior
Super Junior 05 nganakaké pra-debut ing "chanel" Koréa M-net 11 Sèptèmber 2005
Ing acara iku, dhèwèké nari kanthi gaya jogèd hip hop
Dhèwèké nari jogèd B2K
Han Geng, Eunhyuk, lan Donghae nari jogèd saka lagune Usher, Caught Up
Nanging penampilané ora digiyaraké ing tv, nganti 16 Mèi 2006 digiyaraké ing salah sawijiné pérangan ing adicara Super Junior Show
2005-2006: Proyek Super Junior
Super Junior 05 miwiti debut ing program musik SBS "Online Songs" surya kaping 6 Novèmber 2005, nggawé tembang kaping pisan, "TWINS (Knock Out)." Tembang "dhigital" kanthi "TWINS (Knock Out)", "You are the One", lan telung tembang tambahan kang di-"rilis" "online" ing Surya kaping 8 November.
CD fisik dirilis ing minggu sakterusé, nanging album kang luwih jangkep, SuperJunior05 (TWINS), dirilis Surya kaping 6 Dèsèmber 2005
Album kaping payu nganti 28.536 kopi ing wulan kaping pisan saka debuté ing # 3 ing chart bulanan Dèsèmber 2005.[c] Wonten ing wulan iku, dhèwèke "rilis" "Show Me Your Love," lagu ingkang digarap bareng-bareng kalihan TVXQ
"Show Me Your Love" yaiku lagu ingkang dadi "best-selling record" ing wulan Dèsembér 2005, sadèan kanthi 49,945 kopi ing wulan iku
Ing wulan iku, "kolaborasi" tembang "Show Me Your Love," bareng karo TVXQ dirilis
"Show Me Your Love" dadi cathethan lagu kang paling laris ing Dhésèmber 2005, nganti payu 49.945 kopi ing wulan iku
Fèbruari 2006, Super Junior 05 miwiti tontonan kanggo "Miracle", tembang kang kaping pindho promosi saka album debuté
"Miracle" yaiku tembang kaping pisan golongan pucuk # 1 ing chart musik online saka Korèa Kidul sarta "tangga musik" Thailand
Ing pungkasané promosi kanggo "Miracle", "SM Entertainment" miwiti milih anggota anyar kanggo "proyek" kaping pindo Super Junior "line-up", Super Junior 06
Perusahaan nyiapké pratélan anggota pinilih kang lulus saka grup
Nanging, ora ana anggota kang ditokaké lan ditambahké anggota anyar
Kawit iku "Proyek Line-up" rampung, lan golongan mung misuwur minangka Super Junior, tanpa pungkasan "05"